**Zapisnik**

**on-line sastanka Povjerenstva za osiguravanje kvalitete održanog**

**u utorak 6. listopada 2020. u 12 sati preko Omege**

**Prisutni**: izv. prof. dr. sc. Anton Vukelić, doc. dr. sc. Vinko Kovačić, izv. prof. dr. sc. Krešimir Pavlina, doc. dr. sc. Tanja Kuštović, doc. dr. sc. Kristina Grgić, doc. dr. sc. Tanja Trška, doc. dr. sc. Ivana Zagorac, doc. dr. sc. Helena Stublić, doc. dr. sc. Iva Ivanković, doc. dr. sc. Maja Zovko, doc. dr. sc. Ana Vasung, doc. dr. sc. Petra Matović

**Odsutni**: izv. prof. dr. sc. Ana Munk, Mirela Dakić, Melani Škrobar, Maja Osmančević, Sanja Bahun-Golub, prof. Helena Strugar

**Dnevni red:**

1. Verifikacija zapisnika od 8. rujna 2020.
2. Naknadne izmjene izvedbenog plana za akademsku godinu 2020./2021.
3. Izmjene izvedbenog plana za akademsku godinu 2020./2021. (molbe na Omegi)
4. Imenovanje novih članova u Povjerenstvo za osiguravanje kvalitete
5. Plan aktivnosti za osiguravanje kvalitete za akademsku godinu 2020./2021.
6. Razno.

Predsjednik Povjerenstva dr. sc. Anton Vukelić pozdravio je prisutne na prvom sastanku Povjerenstva za osiguravanje kvalitete u novoj akademoj godini. Na dnevni red nije bilo primjedbi.

**Ad. 1.** Verifikacija zapisnika od 8. rujna 2020.

Na zapisnik sjednice održane 8. rujna 2020. nije bilo primjedbi.

**Ad. 2.** Naknadne izmjene izvedbenog plana za akademsku godinu 2020./2021.

Prof. Vukelić je izvijestio o izmjenama koje su upućene s Odsjeka za anglistiku, a koje su već ranije iznesene na Fakultetskom vijeću te ih je u tjednu prije sjednice, zbog hitnosti i početka upisa godine, već odobrio o. d. prodekana za studijske programe prof. Vinko Kovačić. Prof. Kovačić je pojasnio okolnosti nakandnog upućivanja molbi na Povjerenstvo te su molbe prihvaćene.

**Ad. 3.** Izmjene izvedbenog plana za akademsku godinu 2020./2021. (35 molbi na Omegi)

Pristigle molbe većinom obuhvaćaju zamrzavanja kolegija te promjene nositelja i izvođača, ali prvo je prof. Vukelić izdvojio molbu s Odsjeka za informacijske znanosti kojom se traži otvaranje novih šifri u ISVU za **razlikovne kolegije.**  U raspravu su se uključili prof. Helena Stublić i prof. Krešimir Pavlina koji su opisali trenutnu situaciju oko vođenja razlikovnih kolegija i iznijeli neke među odsjecima ujednačene prakse, ali i neke različitosti oko polaganja i vođenja razlikovnih kolegija na odsjecima. Prof. Kovačić je predložio da se razlikovni kolegiji ne vode kroz ISVU te da se tim pitanjem treba baviti Uprava i stručne službe, no prof. Stublić je ukazala na to da se od ukidanja indeksa kroz ISVU vodi sva službena evidencija o studentovom studiju pa je zaključak da se i ovi podaci trebaju voditi kroz ISVU. Prof. Vukelić je dodao da će se rješavanju ovog pitanja pristupiti sustavno te da treba ustanoviti jedinstvena pravila i propisati sve potreben procedure. Molba odsjeka se ne odobrava, a Povjerenstvo za osiguravanje kvalitete će inicirati rješavanje ovog pitanja s nadležnim prodekanima.

Odsjek za komparativnu književnost uputio je molbu za niz ispravaka i dopuna podataka o kolegijima u ISVU, ali je prof. Pavlina pojasnio da se tu ne radi o novim izmjenama u izvedbenom planu pa o toj molbi nije potrebno odlučivati na Povjerenstvu.

Sljedeći odsjeci uputili su molbe **za zamrzavanje kolegija i/ili promjene nositelja i izvođača**:

Odsjek za arheologiju

Odsjek za hungarologiju, turkologiju i judaistiku

Odsjek za informacijske i komunikacijske znanosti

Odsjek za pedagogiju

Odsjek za psihologiju

Odsjek za povijest

Odsjek za romanistiku - francuski i španjolski

Sve su molbe prihvaćene i proslijedit će se na usvajanje Fakultetskom vijeću.

**Ad. 4.** Imenovanje novih članova u Povjerenstvo za osiguravanje kvalitete

Umjesto Nine Tuđman Vuković imenuje se Maja Kartuš kao nova predstavnica poslodavaca i vanjskih institucija u Povjerenstvu za osiguravanje kvalitete.

**Ad. 5.** Plan aktivnosti za osiguravanje kvalitete za akademsku godinu 2020./2021.

Plan aktivnosti predstavio je prof. Vuković, istaknuvši posebno one aktivnosti u kojima je predviđeno sudjelovanje Povjerenstva za osiguravanje kvalitete. Dodatno se osvrnuo na cijeli niz aktivnosti čije provođenje ovisi o situaciji s COVID-19. Plan aktivnosti je prihvaćen.

**Ad. 6.** Razno

Prof. Vukelić otvorio je temu o važnosti **sustava Obeliks** koji je s promjenom Uprave prestao funkcionirati. Prof. Pavlina objasnio je da je Uprava pregovarala s autorom sustava prof. Juričićem o nastavku održavanja i rada na sustavu Obeliks, no on je odbio daljnji rad na tome. Članovi Povjerenstva podržavaju nastavak korištenja Obeliksa, a prof. Pavlina je pojasnio da se sustav bez prof. Juričića teško može nastaviti koristiti te da će Uprava poduzeti sve što je u njihovoj moći da se sustav Obeliks održi.

Prof. Vukelić je iznio i **problem s kvotama** jer su se neki odsjeci žalili na postupak prikupljanja kvota. Prof. Pavlina je pojasnio da inače nema problema s kvotama, ali su se ove godine, zbog prestanka rada sa sustavom Obeliks, kvote prikupljale na razne načine i prema drugačijim pravilima zbog čega nisu bile usklađene s onima koje su prikupljene ranije, kroz sustav Obeliks. Prof. Vukelić je zaključio da će se ti problemi riješiti kada se sva pravila prikupe i opišu u Priručniku o kvaliteti.

Izv. prof. dr. sc. Anton Vukelić

Predsjednik Povjerenstva

Zapisnik sastavila:

Ivana Sudarević